钦定古今图书集成/明伦汇编/氏族典/第251卷 > 张养蒙
## 钦定古今图书集成/明伦汇编/氏族典/第251卷 > 张养蒙

按《明外史张养蒙传》：“养蒙，字泰亨，泽州人。万历五年
进士，选庶吉士，历吏科左给事中。少负才名，明习天
下事，居言职，慷慨好建白。迁工科都给事中，出为河
南右参政。寻召为太仆少卿，四迁左副都御史，进户
部右侍郎。时再用师朝鲜，命养蒙督饷。事宁，予一子
官。三十年，尚书陈渠称疾乞罢，诏养蒙署事。会养蒙”
亦有疾，在告，固辞。给事中夏子阳劾其托疾，遂罢归，
卒于家。天启初，赐谥《毅敏》。